b'\n_START_ARTICLE_\nDVB-T\n_START_PARAGRAPH_\nDVB-T (angle\xc5\xa1ki akronim za Digital Video Broadcasting - Terrestrial), slovensko digitalna zemeljska radiodifuzija je vrsta digitalne televizije._NEWLINE_Signal se oddaja z oddajnikov na zemlji, prena\xc5\xa1a pa se \xc5\xbeiva slika, zvok ter dodatne informacije v digitalni obliki (MPEG stream, s pomo\xc4\x8djo COFDM modulacije) preko radijskega signala.\n_START_SECTION_\nDVB-T v Sloveniji\n_START_PARAGRAPH_\nEksperimentalno oddajanje DVB-T z MPEG-2 kodiranjem se je za\xc4\x8delo leta 2001 s Krima. Leta 2007 je slovenska vlada dolo\xc4\x8dila oddajanje v standardu MPEG-4, po odobritvi Agencije za po\xc5\xa1to in elektronske komunikacije._NEWLINE_Radiotelevizija Slovenija je na javnem razpisu izbrala slovensko podjetje Elti, ki proizvaja analogne in digitalne oddajnike. Poskusno MPEG-4 oddajanje je potekalo tri mesece, oddajan je bil 1. program TV Slovenija. Po testu je bilo oddajanje raz\xc5\xa1irjeno na TV Slovenija 2. Jeseni 2007 je RTV Slovenija za\xc4\x8del oddajati tretji, parlamentarni program. Testno oddajanje HDTV z AC-3 zvokom je potekalo med Olimpijskimi igrami 2008. Tudi Zimske olimpijske igre 2010 so bile oddajane v HD._NEWLINE_Obratujeta 2 multipleksa - A in C, katerih operater je Radiotelevizija Slovenija. Do umika podjetja Norkring iz Slovenije konec leta 2011 je obstajal multipleks B.'